Watchmen (TV-serie)

Watchmen er en amerikansk fjernsynsserie som fortsetter DC Comics-tegneserien Watchmen, som ble skapt i 1987 av Alan Moore og Dave Gibbons. Fjernsynsserien ble skapt av Damon Lindelof for HBO, med Lindelof som executiveprodusent og manusforfatter. Rollebesetningen inkluderer Regina King, Don Johnson, Tim Blake Nelson, John Abdul-Mateen II, Andrew Howard, Jacob Ming-Trent, Tom Mison, Sara Vickers, Dylan Schombing, Louis Gossett jr., Jeremy Irons, Jean Smart og Hong Chau.

Lindelof har sammenlignet fjernsynsserien med en remix av den opprinnelige tegneserien. Mens serien teknisk sett er en oppfølger som finner sted 34 år etter hendelsene i tegneserien innenfor samme alternative virkelighet, ønsket Lindelof å introdusere nye rollefigurer og konflikter som skaper en ny historie i Watchmen kontinuitet, snarere enn en omstart. Serien fokuserer på hendelser rundt rasistisk vold i Tulsa i Oklahoma i 2019. En hvit rasistisk gruppe kalt Syvende Kavaleri har tatt opp kampen mot Tulsa-politiet på grunn av noe som oppfattes som rasistiske overgrep. Dette får politiet til å skjule sin identitet med masker for å hindre Syvende Kavaleri fra målrettede angrep på deres private hjem etter massakren «White Night». Angela Abar (King), en kriminalbetjent kjent som Sister Night, etterforsker drapet på sin venn og sjef, politimester Judd Crawford (Johnson), og oppdager hemmeligheter rundt situasjonen med borgervern.

Serien hadde premiere 20. oktober 2019, og første sesong består av ni avsnitt, som konkluderte 15. desember.

Rolleliste 
 Angela Abar / Sister Night … Regina King
 Cal Abar / Jon Osterman / Doctor Manhattan … Yahya Abdul-Mateen II
 Judd Crawford … Don Johnson
 Jane Crawford … Frances Fisher
 Wade Tillman / Looking Glass … Tim Blake Nelson
 Will Reeves / Hooded Justice … Louis Gossett jr.
 Adrian Veidt / Ozymandias … Jeremy Irons
 Laurie Blake / Silk Spectre / Comedienne … Jean Smart
 Red Scare … Andrew Howard
 Mr. Phillips … Tom Mison
 Ms. Crookshanks … Sara Vickers
 Joe Keene jr. … James Wolk
 Andy … Jim Beaver
 Renee … Paula Malcomson

Referanser

Eksterne lenker 

 
 "Peteypedia" , i slekt i-universet database som samles inn av den karakter av en FBI-Agent Dale Petey
 

TV-produksjoner på HBO
DC Comics